TSR พุ่งแรง 20% โบรกชี้ปี 65 ฟื้นตัว รับธุรกิจเครื่องกรองน้ำ-ขยายสินเชื่อหนุน
TSR พุ่งแรง 20% โบรกคาดปี 65 ฟื้นตัว รับธุรกิจเครื่องกรองน้ำ-ลุยขยายสินเชื่อหนุน หลังโควิดคลี่คลาย โดย ณ เวลา 16.06 น. อยู่ที่ระดับ 3.80 บาท เพิ่มขึ้น 0.64 บาท
TSR พุ่งแรง 20% โบรกคาดปี 65 ฟื้นตัว รับธุรกิจเครื่องกรองน้ำ-ลุยขยายสินเชื่อหนุน หลังโควิดคลี่คลาย โดย ณ เวลา 16.06 น. อยู่ที่ระดับ 3.80 บาท เพิ่มขึ้น 0.64 บาท
21 เม.ย. 2565

ผู้สื่อข่าวรายงานว่า ( 21 เม.ย.65) ราคาหุ้น บริษัท เธียรสุรัตน์ จำกัด (มหาชน) หรือ TSR ณ เวลา 16.06 น. อยู่ที่ระดับ 3.80 บาท เพิ่มขึ้น 0.64 บาท หรือ 20.25% โดยทำจุดสูงสุดที่ 4.02 บาท และทำจุดต่ำสุดที่ 3.14 บาท ด้วยมูลค่าการซื้อขาย 486.62ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ในกรณีของหุ้น TSR โดยคาดการณ์ปี 2565 กลับมาดีขึ้น หลังสถานการณ์โควิด-19 คลี่คลายจากการเติบโตจากธุรกิจที่เชี่ยวชาญ บริษัทมีความเชี่ยวชาญด้านเครื่องกรองน้ำ (Water Solution) ไม่ว่าจะเป็นการขาย และการผลิต มีการรับเป็น OEM ให้ยี่ห้อต่างๆมากขึ้น และอีกธุรกิจที่เชี่ยวชาญ คือ ธุรกิจเงินผ่อน การให้สินเชื่อเช่าซื้อ โดยคาดว่าจะมีการเติบโตราว 10-15%
รวมทั้งการเพิ่มลูกค้าซื้อซ้ำในกลุ่มไส้กรองน้ำ โดยบริษัทมีการเก็บข้อมูลเกี่ยวกับลูกค้าเครื่องกรองน้ำรายเดิม ซึ่งถึงเวลาเปลี่ยนไส้กรองน้ำ ซึ่งปัจจุบันมีลูกค้ารายได้เดิมที่เปลี่ยนสารกรองราว 50% และตั้งเป้าว่าจะเพิ่มลูกค้าในส่วนที่เป็น 60-70% ด้วยการ CRM ประกอบกับการให้ความรู้ถึงความสำคัญในการเปลี่ยนสารกรองตามระยะเวลาที่กำหนด
นอกจากนี้ ขยายตลาดการให้สินเชื่อ เช่น Floor Plan รถบรรทุก และสินเชื่อ SMEs เป็นต้น โดยจะควบคุมระดับ NPL ให้ไม่เกิน 5% โดยมองว่าในช่วงเศรษฐกิจชะลอตัว ผู้คนได้รับผลกระทบจากโควิด-19 มีความต้องการใช้บริการสินเชื่อมากขึ้น